cyanic-selkie/wikianc huggingface dataset:
Ελισάβετ της Υόρκης
Τέχνη
Η Ελισάβετ της Υόρκης εμφανίζεται στα εξής θεατρικά και τηλεοπτικά έργα :
Καρβουνάρι Θεσπρωτίας
Το Καρβουνάρι είναι οικισμός του νομού Θεσπρωτίας. Είναι κτισμένο σε υψόμετρο 140 μέτρων, 49 χλμ. ΝΑ της Ηγουμενίτσας. Διοικητικά ανοίκει στον Δήμο Σουλίου και έχει 427 κατοίκους (2001).Το Τ.δ. Καρβουναρίου έχει 527 κατοίκους οι οποίοι μοιράζονται σε δύο χωριά, το Καρβουνάρι (427 κάτοικοι) και την Κυρά Παναγιά (100 κάτοικοι).
Ελισάβετ της Υόρκης
Τέχνη
Η Ελισάβετ της Υόρκης παρουσιάζεται στα παρακάτω λογοτεχνικά έργα :
Εξωτερικοί σύνδεσμοι
Κατηγορία:Βασίλισσες της Αγγλίας Κατηγορία:Οίκος της Υόρκης Κατηγορία:Οίκος των Τυδώρ Κατηγορία:Τάγμα της Περικνημίδας Κατηγορία:Πριγκίπισσες της Αγγλίας
Καρβουνάρι Θεσπρωτίας
Ιστορία
Η περιοχή που βρίσκεται το χωριό κατοικείται από την προϊστορία. Επί Τουρκοκρατίας το χωριό βρισκόταν στις πλαγιές του όρους Κουτσούμπερη. Μετά την επανάσταση του 1821 οι Καρβουναρίτες συνέχισαν να αγωνίζονται για την απελευθέρωση το 1854, 1878 και 1897. Τελικά το χωριό απελευθερώθηκε από τον Ελληνικό Στρατό στις 23 Φεβρουαρίου 1913. Μετά την απελευθέρωση οι κάτοικοι του χωριού μετακινήθηκαν από την πλαγιά στον κάμπο όπου υπήρχαν οι καλλιεργήσιμες εκτάσεις και εκεί βρίσκεται το χωριό σήμερα.
Κεραυνός Καρβουναρίου
Η τοπική ποδοσφαιρική ομάδα «Α.Π.Σ Κεραυνός Καρβουναρίου», αγωνίζεται στην Α΄ ερασιτεχνική κατηγορία, μία από τις πιο υπολογίσιμες ομάδες του νομού Θεσπρωτίας. Η ομάδα διαθέτει το δικό της γήπεδο το οποίο ανακαινίστηκε το 2009 με πλαστικό χλοοτάπητα τελευταίας γενιάς. Το γήπεδο δεν διαθέτει ούτε προβολείς ούτε κερκίδες για τους θεατές. Η ομάδα ποδοσφαίρου του Καρβουναρίου τερμάτισε 2η στο τοπικό πρωτάθλημα Θεσπρωτίας (Α1) την περίοδο 2011-12. Φέτος μετά την φάση των προκριματικών ομίλων θα αγωνίζεται στην Α2 Κατηγορία Θεσπρωτίας.
Παραπομπές
Κατηγορία:Χωριά του νομού Θεσπρωτίας Κατηγορία:Δήμος Σουλίου
Κολωνία (διοικητική περιφέρεια)
Η διοικητική περιφέρεια Κολωνίας (γερμ. Regierungsbezirk Köln) είναι μια από τις πέντε διοικητικές περιφέρειες του γερμανικού ομόσπονδου κρατιδίου της Βόρειας Ρηνανίας-Βεστφαλίας. Έχει 4.472.956 κατοίκους (31 Δεκεμβρίου 2021) και έκταση 7395,31 χμ².
Γεωγραφία
Η διοικητική περιφέρεια Κολωνίας βρίσκεται στο νότιο μέρος της Βόρειας Ρηνανίας-Βεστφαλίας. Πληθυσμιακά ανήκει στις μεγαλύτερες και περισσότερο πυκνοκατοικημένες διοικητικές περιφέρειες της Γερμανίας.
Γειτονικές περιφέρειες και χώρες
Η διοικητική περιφέρεια Κολωνίας συνορεύει στο βορρά με την διοικητική περιφέρεια Ντίσελντορφ, στην ανατολή με την διοικητική περιφέρεια Άρνσμπεργκ και στο νότο με το ομόσπονδο κρατίδιο της Ρηνανίας-Παλατινάτου. Δυτικά έχει σύνορα με το Βέλγιο και την Ολλανδία.
Διοικητική διαίρεση
Η διοικητική περιφέρεια Κολωνίας διαιρείται σε οκτώ επαρχίες (Kreise), οι οποίες συμπεριλαμβάνουν συνολικά 95 δήμους. Πέραν αυτών υπάρχουν τέσσερις ανεξάρτητες αστικές περιφέρειες (kreisfreie Städte), ανεξάρτητες των επαρχιών.
Εξωτερικοί σύνδεσμοι
Κολωνία Κατηγορία:Κολωνία
Νέα Χώρα Αρκαδίας
Η Νέα Χώρα (Του Ρούβαλη έως το 1927 και Σωληνάρι έως το 1928 ) είναι ένα μικρό ορεινό χωριό του νομού Αρκαδίας χτισμένο στις πλαγιές του όρους Πάρνωνα, στα 700 μέτρα υψόμετρο. Βρίσκεται στην επαρχία Κυνουρίας, μεταξύ των χωριών Του Καράτουλα και Περδικόβρυση και απέχει 30 χιλιόμετρα από την Τρίπολη, 35 χιλιόμετρα από το Άστρος και 4 χιλιόμετρα από το κεφαλοχώρι της περιοχής, το Καστρί. Οι κάτοικοί του ασχολούνται με τη γεωργία και την κτηνοτροφία.
Παραπομπές
Κατηγορία:Χωριά του νομού Αρκαδίας Κατηγορία:Δήμος Βόρειας Κυνουρίας Κατηγορία:Χωριά του Πάρνωνα
Αγγλική Ομοσπονδία Ράγκμπι Λιγκ
Εδρεύει στο Ρεντ Χαλ του Ληντς και είναι επιφορτισμένη με την οργάνωση των εθνικών ομάδων ανδρών, γυναικών και νέων, του πρωταθλήματος Αγγλίας, του Τσάλεντζ Καπ, της Σούπερ Λιγκ και των Πρωταθλημάτων Ράγκμπι Λιγκ. Για τη διεξαγωγή αγώνων ερασιτεχνών και νέων η RFL συνεργάζεται με τη Βρετανική Ομοσπονδία Ράγκμπι Λιγκ Ερασιτεχνών (BARLA). Η RFL είναι μέλος της Ευρωπαϊκής Ομοσπονδίας Ράγκμπι Λιγκ (RLEF) και ως κύριο πλήρες μέλος έχει τη δυνατότητα αρνησικυρίας (veto) στο Συμβούλιο μαζί με τη Γαλλία. Η RFL αποτελεί μέρος του Κοινοτικού Συμβουλίου (Community Board), το οποίο έχει επίσης εκπροσώπους από τη BARLA, τις Συνδυασμένες Υπηρεσίες (Combined Services), τα Αγγλικά Σχολεία Ράγκμπι Λιγκ (English Schools Rugby League) και το Ράγκμπι Λιγκ Σπουδαστών (Student Rugby League).
Ιστορία
Ιδρύθηκε αρχικά ως «Βόρεια Ένωση Ράγκμπι» (γνωστή και ως Βόρεια Ένωση) τον Αύγουστο του 1895 από εκπροσώπους των είκοσι ενός συλλόγων της Ομοσπονδίας Ράγκμπι (RFU) στο Τζορτζ Χοτέλ του Χάντερσφιλντ. Το 1922 μετονομάστηκε σε «Βόρεια Ομοσπονδία Ράγκμπι Λιγκ»,, σύμφωνα και με τις αντίστοιχες οργανώσεις στο εξωτερικό, την Αυστραλιανή Ομοσπονδία Ράγκμπι Λιγκ (ARL) και την Ομοσπονδία Ράγκμπι Λιγκ Νέας Ζηλανδίας (NZRL). Τελικά η λέξη «Βόρεια» απαλείφθηκε από την ονομασία της ομοσπονδίας στις αρχές της δεκαετίας του 1980.
Λογότυπο
Το πρώτο λογότυπο που χρησιμοποιήθηκε από την RFL είχε ωοειδές σχήμα, που αντιπροσώπευε την μπάλα με την αναγραφή XIII - The Rugby Football League γύρω από αυτό. Το λογότυπο εμφανίστηκε επίσης στις φανέλες των ομάδων. Στα τέλη της δεκαετίας του 1990 το λογότυπο άλλαξε σε πιο απλοϊκό σχεδιασμό από το παλιό. Είχε σχήμα μπάλας ράγκμπι με τρεις μικρές γραμμές και δύο μακριές, τοποθετημένες σε σχήμα μπάλας ράγκμπι, με την αναγραφή της συντομογραφίας RFL. Το 2017 παρουσιάστηκε ένα νέο λογότυπο, το οποίο περιελάμβανε στοιχεία όπως το κτίριο MyLocal Morrisons του Χάντερσφιλντ, όπου συστάθηκε η ομοσπονδία και η αναγραφή του έτους ίδρυσης.
Εξωτερικοί σύνδεσμοι
Κατηγορία:Αθλητισμός στην Αγγλία Κατηγορία:Ράγκμπι λιγκ
Χλωροφόρμιο
Χρήσεις
Σήμερα η κύρια χρήση του χλωρόφορμιου είναι για τη παραγωγή διφθοροχλωρομεθάνιου, σημαντικού πρόδρομου μορίου του τεφλόν
Η αντίδραση διεξάγεται υπό την παρουσία μιας καταλυτικής ποσότητας πενταφθοριούχου αντιμόνιου. Το διφθοροχλωρομεθάνιο στη συνέχεια μετατρέπεται σε τετραφθοροαιθυλένιο, το κύριο πρόδρομο μόριου του τεφλόν. Πριν από το Πρωτόκολλο του Μόντρεαλ, το διφθοροχλωρομεθάνιο (που ορίζεται ως R - 22) ήταν επίσης ένα δημοφιλές ψυκτικό.
Ως διαλύτης
Το χλωροφόρμιο είναι ένας κοινός διαλύτης στα εργαστήρια επειδή είναι σχετικά αδρανές, αναμίξιμο με τα περισσότερα οργανικά υγρά, μη εύφλεκτο και πτητικό. Το χλωροφόρμιο χρησιμοποιείται ως διαλύτης στη φαρμακευτική βιομηχανία για την παραγωγή βαφών και φυτοφαρμάκων. Το χλωροφόρμιο είναι αποτελεσματικός διαλύτης για τα αλκαλοειδή στη βασική μορφή τους και έτσι το φυτικό υλικό συνήθως εκχυλίζεται με χλωροφόρμιο για φαρμακευτική επεξεργασία. Για παράδειγμα, χρησιμοποιείται στο εμπόριο για την εκχύλιση μορφίνης από παπαρούνες και σκοπολαμίνης από τα φυτά του γένους Δατούρα.
Μπορεί να χρησιμοποιηθεί για τη συγκόλληση τεμαχίων ακρυλικού γυαλού (επίσης γνωστό με τα εμπορικά ονόματα Perspex και πλεξιγκλάς).
Ένας διαλύτης φαινόλης, χλωροφορμίου και ισοαμυλικής αλκοόλης σε αναλογία 25:24:1 χρησιμοποιείται για τη διάλυση μη-νουκλεϊκών οξέων βιομορίων σε εκχυλίσεις DNA και RNA.
Χλωροφόρμιο παρουσιάζει κάποια χημική αλληλεπίδραση με το πολυπροπυλένιο. Μακροπρόθεσμη (αρκετών ωρών) αποθήκευση χλωροφόρμιου σε δοχεία πολυπροπυλενίου δεν συνιστάται.
Ως αναισθητικό
thumb|Παλιά μπουκάλια με χλωροφόρμιο Το χλωροφόρμιο ήταν κάποτε ένα ευρέως χρησιμοποιούμενο αναισθητικό. Οι ατμοί του καταστέλλουν το κεντρικό νευρικό σύστημα του ασθενούς, επιτρέποντας έναν γιατρό για να εκτελέσει διάφορες αλλιώς επώδυνες διαδικασίες. Στις 4 Νοεμβρίου 1847 ο Σκωτσέζος μαιευτήρας Τζέιμς Γιανγκ Σίμπσον ανακάλυψε τις αναισθητικές ιδιότητες του χλωροφορμίου, όταν αυτός και οι φίλοι του πειραματίζονταν με διαφορετικές ουσίες στους εαυτούς τους σε αναζήτηση του αντικαταστάτη του αιθέρα ως γενικό αναισθητικό. Ήταν τόσο έκπληκτος από την επιτυχία της δικής του προσπάθειας που το επόμενο πρωί προσέλαβε ένα χημικό και μέσα στις επόμενες λίγες μέρες το χορήγησε σε ασθενείς του κατά τη διάρκεια του τοκετού. Η χρήση του χλωροφορμίου κατά τη διάρκεια της χειρουργικής επέμβασης επεκτάθηκε γρήγορα στην υπόλοιπη Ευρώπη. Στη δεκαετία του 1850, το χλωροφόρμιο χρησιμοποιήθηκε κατά τη διάρκεια του τοκετού των δύο τελευταίων παιδιά της Βασίλισσας Βικτωρίας. Στις Ηνωμένες Πολιτείες, το χλωροφόρμιο άρχισε να αντικαθιστά τον αιθέρα ως αναισθητικό στις αρχές του 20ου αιώνα. Ωστόσο, γρήγορα εγκαταλείφθηκε υπέρ του αιθέρα μετά την ανακάλυψή της τοξικότητάς της, ιδιαίτερα την τάση του να προκαλέσει θανατηφόρα καρδιακή αρρυθμία ανάλογη με αυτό που τώρα ονομάζεται "αιφνίδιος θάνατος του ναρκωμανή". Μερικοί άνθρωποι που χρησιμοποιούν το χλωροφόρμιο ως ψυχαγωγικό ναρκωτικό ή για απόπειρα αυτοκτονίας. Ένας πιθανός μηχανισμός της δράσης του χλωροφόρμιου είναι ότι αυξάνει την κίνηση των ιόντων καλίου μέσω ορισμένων τύπων διαύλων καλίου στα νευρικά κύτταρα. Το χλωροφόρμιο μπορούσε επίσης να αναμιχθεί με άλλους αναισθητικώούς παραγόντες όπως ο αιθέρας για να κάνουν μίγμα CE, ή αιθέρα και αλκοόλη για τη παρασκευή ενός μίγματος ACE.
Το 1848, η Χάνα Γκρήνερ, ένα 15-χρονο κορίτσι εγχειρήθηκαν για να αφαιρεθεί ένα μολυσμένο νύχι, έχασε τη ζωή της μετά τη χορήγηση του αναισθητικού. Μια σειρά από σωματικά ικανούς ασθενείς πέθαναν μετά από την εισπνοή του. Ωστόσο, το 1848 ο Τζον Σνόου ανέπτυξε μια συσκευή εισπνοής που ρύθμιζε τη δόση και έτσι μείωσε επιτυχώς τον αριθμό των θανάτων.
Πλατάνα Αρκαδίας
Η Πλατάνα είναι χωριό του νομού Αρκαδίας που υπάγεται στον Δήμο Βόρειας Κυνουρίας. Έχει πληθυσμό 30 κατοίκους. Βρίσκεται στο δρόμο Τρίπολης - Άστρους και απέχει 9 χιλιόμετρα από τα Κάτω Δολιανά, 15 χιλιόμετρα από το Άστρος και 29 χιλιόμετρα από την Τρίπολη.
Πήρε το όνομά της από τα μεγάλα πλατάνια που υπάρχουν στο κέντρο του χωριού, εκεί όπου υπάρχει και μία φυσική πηγή. Αναπτύχθηκε σε πλήρη οικισμό τη δεκαετία του 1890 και απέκτησε δικό της δημοτικό σχολείο το 1923, το οποίο όμως πλέον δε λειτουργεί.
Παραπομπές
Κατηγορία:Δήμος Βόρειας Κυνουρίας Κατηγορία:Χωριά του νομού Αρκαδίας
Αθανάσιος Σκλαβενίτης
Ο Αθανάσιος (Νάσος) Σκλαβενίτης (1931 - Ιούνιος 2015) ήταν Έλληνας στρατιωτικός (ταγματάρχης Πεζικού) και στην συνέχεια επιχειρηματίας, συνιδιοκτήτης -μαζί με τα αδέλφια του- της ομώνυμης αλυσίδας σούπερ μάρκετ. Κυρίως γνωστός έγινε από την καθοριστική ανάμειξή του στο Κυπριακό, κατά την κρίσιμη δεκαετία 1964 - 1974. Μεταξύ άλλων διατέλεσε υπασπιστής του Γεωργίου Γρίβα καθώς και αρχηγός της ΕΟΚΑ Β΄ στην τελευταία φάση της χούντας. Συμμετείχε ενεργά στον σχεδιασμό του πραξικοπήματος κατά του Αρχιεπισκόπου Μακαρίου τον Ιούλιο του 1974, ενώ τον Φεβρουάριο του 1975 ενεπλάκη στην συνωμοσία της πυτζάμας, με αποτέλεσμα την αποστρατεία του.
Βίος
Ο Νάσος Σκλαβενίτης γεννήθηκε το 1931 στο νησί της Λευκάδας, αλλά μεγάλωσε στην Αθήνα και συγκεκριμένα στο Θησείο, όπου γνωρίστηκε, ως μικρός μαθητής ακόμα, με τον Γεώργιο Γρίβα, ο οποίος ήταν γείτονάς του. Αποφοίτησε από την Στρατιωτική Σχολή Ευελπίδων το 1954, ως ανθυπολοχαγός του Πεζικού.
Το 1964, ως λοχαγός, ο Σκλαβενίτης υπήρξε ένας από τους αξιωματικούς που εστάλησαν στην Κύπρο από την κυβέρνηση του Γεωργίου Παπανδρέου, μαζί με την μεραρχία, για να οργανώσουν αρχικά την ΑΣΔΑΚ (Ανωτάτη Στρατιωτική Διοίκησις Αμύνης Κύπρου) και εν συνεχεία και την Εθνική Φρουρά της Κύπρου. Λόγω της παλιάς γνωριμίας και σχέσης εμπιστοσύνης, ο Σκλαβενίτης ανέλαβε υπασπιστής του Γρίβα. Έμεινε κοντά στον Γρίβα μέχρι τα τέλη του 1967 και την απόσυρση της μεραρχίας (μετά τα γεγονότα της Κοφίνου) πράξη για την οποία ο Σκλαβενίτης θεώρησε υπεύθυνο τον Γεώργιο Παπαδόπουλο και από τότε άρχισε να στρέφεται εναντίον του.
Ωστόσο, ο Σκλαβενίτης ήταν αντιπαθής και στους αντιχουντικούς, καθώς υπήρξε μάρτυρας κατηγορίας στην υπόθεση ΑΣΠΙΔΑ. Μάλιστα, ο ρόλος του ήταν κομβικός για το κατηγορητήριο, καθώς εμφάνισε αντίγραφο του υποτιθέμενου «όρκου» της οργάνωσης, τον οποίο ισχυρίστηκε ότι είχε υπογράψει κατ'εντολήν του Γρίβα, με στόχο την διείσδυση στον ΑΣΠΙΔΑ.
Τον Φεβρουάριο του 1975 ενεπλάκη στην συνωμοσία της πυτζάμας, με αποτέλεσμα την αποστρατεία του. Στην συνέχεια, ασχολήθηκε με τον οικογενειακό επιχειρηματικό όμιλο σούπερ μάρκετ «Σκλαβενίτης» τον οποίο είχαν δημιουργήσει τα αδέλφια του το 1954.
Υπήρξε ένας από τους βασικούς μάρτυρες στην Ειδική Εξεταστική Επιτροπή για τον Φάκελο της Κύπρου, η οποία συστήθηκε με απόφαση της κυβέρνησης του Ανδρέα Παπανδρέου, καταθέτοντας σε αυτήν στις 10, 15 και 16 Ιουλίου του 1986, ενώ το ίδιο διάστημα παραχώρησε και σειρά συνεντεύξεων σε εφημερίδες, στις οποίες απέδωσε ευθύνες για την τουρκική εισβολή και κατοχή της Κύπρου στον Κωνσταντίνο Καραμανλή και τον Ευάγγελο Αβέρωφ, ενώ για την απόσυρση της μεραρχίας στον Αρχιεπίσκοπο Μακάριο και στον Παπαδόπουλο. Αντίθετα, επαίνεσε την πολιτική του Γεωργίου Παπανδρέου και εμφανίστηκε μετανιωμένος για τον ρόλο του στην υπόθεση ΑΣΠΙΔΑ.
Απεβίωσε τον Ιούνιο του 2015, σε ηλικία 84 ετών.
Παραπομπές
Κατηγορία:Έλληνες αξιωματικοί του πεζικού Κατηγορία:Ανώτατοι και ανώτεροι στρατιωτικοί την περίοδο της στρατιωτικής δικτατορίας (1967-1974) Κατηγορία:Πραξικοπηματίες Κατηγορία:Χούντα των Συνταγματαρχών Κατηγορία:Ιστορία της Κύπρου
Ακρωτήριο Κόρακας (αποσαφήνιση)
Με την ονομασία «Κόρακας» φέρονται τα ακόλουθα ακρωτήρια της Ελλάδας
Φυλακτό Έβρου
Το Φυλακτό είναι χωριό του Νομού Έβρου και του Δήμου Σουφλίου. Έχει πραγματικό πληθυσμό 176 κατοίκους.
Το Φυλακτό δημιουργήθηκε από Έλληνες πρόσφυγες στις 5 Οκτωβρίου 1922. Οι πρόσφυγες κατάγονταν από τα χωριά Γιακούμπ Μπέη, Μακρά Γέφυρα και Καλύκη (Καβακλί).
Βρίσκεται 48 χιλιόμετρα βορειοανατολικά της Αλεξανδρούπολης επί της Εθνικής Οδού 51 (Αρδανίου - Καστανιών), κοντά στη δυτική όχθη του Έβρου. Στο Φυλακτό βρίσκεται ένα από τα καλύτερα διατηρημένα απολιθωμένα δάση της Ευρώπης (έχει βρεθεί κορμός δρυός 20 μέτρων) και το παλαιότερο της Ελλάδας, με ηλικία περίπου 40 εκατομμυρίων ετών.
Παραπομπές
Κατηγορία:Δήμος Σουφλίου Κατηγορία:Χωριά του νομού Έβρου
Κάστρο Βοιωτίας
Το Κάστρο είναι χωριό του Δήμου Ορχομενού του νομού Βοιωτίας. Βρίσκεται στη βορειοανατολική πλευρά της Κωπαΐδας. Έχει πληθυσμό, σύμφωνα με την απογραφή του 2011, 868 κατοίκους. Το χωριό ονομαζόταν Τοπόλια μέχρι το 1953, οπότε μετονομάστηκε σε Κάστρο λόγω της ύπαρξης της μυκηναϊκής ακρόπολης του Γλα πολύ κοντά στον οικισμό. Κοντά στο Κάστρο βρισκόταν επίσης η αρχαία βοιωτική πόλη Κώπες που έδωσε το όνομά της στην λίμνη Κωπαΐδα.
Με το χωριό Στροβίκι συναποτελούν την Τοπική Κοινότητα Κάστρου, με συνολικό πληθυσμό 882 κατοίκους.
Ιστορικά στοιχεία
Το Κάστρο υπήρξε κοινότητα στο διάστημα 1912-1998. Στην κοινότητα ανήκε επίσης και ο μικρός αγροτικός οικισμός Στροβίκι. Με την εφαρμογή του προγράμματος Καποδίστριας, το Κάστρο εντάχθηκε στον δήμο Ακραιφνίας ενώ με την εφαρμογή του προγράμματος Καλλικράτης εντάχθηκε στον δήμο Ορχομενού.
Παραπομπές
Κατηγορία:Δήμος Ορχομενού Κατηγορία:Χωριά του νομού Βοιωτίας
Μάχη του ποταμού Αμνία
Η μάχη του ποταμού Αμνία πραγματοποιήθηκε το 88 π.Χ. ανάμεσα στο Βασίλειο του Πόντου και το Βασίλειο της Βιθυνίας. Ο στρατηγός του Μιθριδάτη ΣΤ' Ευπάτορα, Αρχέλαος, νίκησε τον αρχηγό των Βιθυνίων, Νικομήδη στον ποταμό Αμνία κατά τον Πρώτο Μιθριδατικό Πόλεμο.
Εξωτερικοί σύνδεσμοι
Κατηγορία:Μάχες ποντιακού στρατού Κατηγορία:Βιθυνία Κατηγορία:Μάχες ελληνιστικής περιόδου Κατηγορία:Μάχες του Πρώτου Μιθριδατικού Πολέμου
Συνθήκη για τις Πυρηνικές Δυνάμεις Μεσαίας Εμβέλειας
Η Συνθήκη για τις Πυρηνικές Δυνάμεις Μεσαίας Εμβέλειας, επισήμως γνωστή ως Συνθήκη Μεταξύ των Ηνωμένων Πολιτειών της Αμερικής και της Ένωσης Σοβιετικών Σοσιαλιστικών Δημοκρατιών για την Εξάλειψη των Πυραύλων Μεσαίας Εμβέλειας και Μικρότερης Εμβέλειας, ήταν μια συμφωνία αμυντικού τύπου μεταξύ των Ηνωμένων Πολιτειών και της Σοβιετικής Ένωσης (της οποίας διάδοχος είναι η Ρωσική Ομοσπονδία), σε ισχύ από το 1988 μέχρι το 2019. Υπογράφηκε από τον πρόεδρο Ρόναλντ Ρήγκαν και τον γενικό γραμματέα Μιχαήλ Γκορμπατσώφ στις 8 Δεκεμβρίου 1987. Η συνθήκη εγκρίθηκε από τη Γερουσία των Ηνωμένων Πολιτειών στις 27 Μαΐου 1988 και επικυρώθηκε από τους Ρήγκαν και Γκορμπατσώφ την 1η Ιουνίου 1987.
Η Συνθήκη απαγόρευσε όλους τους χερσαίους βαλλιστικούς πυραύλους και πυραύλους τύπου κρουζ και εκτοξευτήρες με εύρος 500-1.000 χιλιομέτρων (μικρής-μεσαίας εμβέλειας) και 1.000-5.500 χιλιομέτρων (μεσαίας εμβέλειας). Σε αυτή δεν περιλαμβάνονταν οι πύραυλοι που εκτοξεύονταν από αέρος ή μέσω θαλάσσης. Μέχρι το Μάιο του 1991 είχαν εξαλειφθεί 2.692 πύραυλοι, 846 αμερικάνικοι και 1.846 σοβιετικοί.
Ο Αμερικανός πρόεδρος, Ντόναλντ Τραμπ, ανακοίνωσε στις 20 Οκτωβρίου 2018 ότι αποσύρει τις Ηνωμένες Πολιτείες από τη Συνθήκη, ισχυριζόμενος ότι η ρωσική πλευρά δεν την τηρούσε. Οι Αμερικάνοι ανέστειλαν επίσημα τη συνθήκη την 1η Φεβρουαρίου 2019 και η Ρωσία έκανε το ίδιο την επόμενη ημέρα.
Επηρεαζόμενα όπλα
Οι ακόλουθοι ειδικοί πύραυλοι, τα συστήματα εκτόξευσής τους και τα μεταφορικά τους οχήματα που καταστράφηκαν ήταν τα εξής:
Υποτιθέμενες παραβιάσεις
Το 2007, ο Αρχηγός του Γενικού Επιτελείου των Ενόπλων Δυνάμεων της Ρωσικής Ομοσπονδίας, Γιούρι Μπαλουγιέφσκι δήλωσε ότι η Ρωσία σχεδίαζε να αποχωρήσει μονομερώς από τη Συνθήκη, ως απάντηση προς την ανάπτυξη του Συστήματος Πυραυλικής Άμυνας του ΝΑΤΟ και επειδή άλλες χώρες δεν δεσμεύονταν από τη Συνθήκη.
Σύμφωνα με αξιωματούχους των ΗΠΑ, η Ρωσία παραβίασε τη Συνθήκη με τη δοκιμή του πυραυλικού συστήματος SSC-8 το 2008. Οι εκπρόσωποι των ΗΠΑ ενημέρωσαν το ΝΑΤΟ για ρωσικές παραβίασης της σύμβασης το 2014 και το 2017. Το 2013 δημοσιεύτηκαν αναφορές ότι η Ρωσία δοκίμασε και σχεδίαζε να συνεχίσει τη δοκιμή δύο πυραύλων που θα μπορούσαν να παραβιάσουν τους όρους της Συνθήκης: τον διηπειρωτικό βαλλιστικό πύραυλο SS-25 και τον νεότερο RS-26. Ωστόσο, κανένας από τους δύο δεν θεωρείται μεσαίας εμβέλειας. Ρώσοι αξιωματούχοι ισχυρίστηκαν ότι η απόφαση να αναπτυχθεί η αμερικανική πυραυλική ασπίδα στην Ευρώπη αποτελούσε παραβίαση της Συνθήκης. Ακόμη, Ρώσοι εμπειρογνώμονες δήλωσαν ότι η χρήση των μη επανδρωμένων οχημάτων από τις Ηνωμένες Πολιτείες, όπως το MQ-9 Reaper και το MQ-4, παραβίαζαν τη Συνθήκη για τις Πυρηνικές Δυνάμεις Μεσαίας Εμβέλειας.
Παραπομπές
Κατηγορία:Συνθήκες της Σοβιετικής Ένωσης Κατηγορία:Ψυχρός Πόλεμος Κατηγορία:Κίνημα κατά των πυρηνικών όπλων
Γλώσσα (ψάρι)
Η γλώσσα είναι επίπεδο ψάρι. Απαντάται σε αμμώδη σημεία του βυθού και συνήθως κολυμπά πολύ κοντά στο βυθό, με αποτέλεσμα να είναι σχετικά δύσκολο να το εντοπίσει κανείς. Διακρίνεται κατά διαστάσεις σε μεγάλη και μικρή και κατά είδος σε Γλώσσα η κοινή ή Γλώσσα η γλώσσα (Solea vulgaris ή Solea solea) και Γλώσσα η ξανθή  ή Γλώσσα η κίτρινη (Solea lutea) που αμφότερες ανήκουν στην οικογένεια "Γλωσσίδες" (Soleidae).
Το ψάρι αυτό γεννιέται με κατακόρυφο προσανατολισμό, όπως τα συνηθισμένα ψάρια. Σιγά - σιγά αρχίζει να γέρνει και να ακουμπάει στον βυθό. Η πλευρά που ακουμπάει κάτω γίνεται πλακέ και άσπρη. Το μάτι που είναι από κάτω, σιγά - σιγά μετακινείται και έρχεται δίπλα σε αυτό που είχε μείνει από πάνω.
Είναι ιδιαίτερα νόστιμο ψάρι και αρκετά εύκολο να φαγωθεί γιατί δε μένουν άλλα κόκαλα αν απομακρύνει κανείς το κεντρικό κόκκαλο. (Υπάρχει και σχετική σατιρική παροιμία : Η γλώσσα κόκκαλα δεν έχει, εκτός αν είναι ψάρι).
Δείτε επίσης
Κατηγορία:Πλευρονηκτόμορφα Κατηγορία:Ψάρια ελληνικών θαλασσών Κατηγορία:Αλιεύματα
Ουίλιαμ Φροστ
Βιογραφία
Τη δεκαετία του 1890 συνέλαβε την ιδέα κατασκευής μιας ιπτάμενης μηχανής. Παρά την έλλειψη πόρων κατάφερε να κατασκευάσει το "Frost Airship Glider", το οποίο από ότι φαίνεται αναπαριστά ένα αεροσκάφος κάθετης απογείωσης, με δεξαμενές αερίου. Στην περιγραφή του διπλώματος ευρεσιτεχνίας αναφέρεται:
"«Η ιπτάμενη μηχανή κινείται στον αέρα από δύο αντίστρεπτους έλικες που στρέφονται οριζόντια. Όταν αποκτηθεί επαρκές ύψος, οι πτέρυγες ανοίγουν με τη χρήση ενός μοχλού, κάνοντας τη μηχανή να πλέει προς πάνω ή κάτω. Όταν βρίσκεται σε χαμηλό ύψος ο μοχλός αντιστέφεται προκαλώντας ανοδική και καθοδική κίνηση. Όταν πρέπει να σταματήσει οι πτέρυγες κλίνουν για να αντισταθούν στον αέρα και χαμηλώνονυ από τους αντίστρεπτους έλικες. Η πλευρική κίνηση γίνεται με τιμόνι το οποίο βρίσκεται στο μπροστινό τμήμα της μηχανής»."
Το δίπλωμα ευρεσιτεχνίας φαίνεται να αντιφάσκει ελαφρώς στην παράγραφο που αναφέρει πως «Η πλευρική κίνηση γίνεται από πηδάλιο και στα δύο άκρα».
Ο συγγραφέας Μπάιρον Ρότζερς, περιγράφει την ιπτάμενη μηχανή ως «εν μέρει αερόστατο (απογειωνόταν με τη χρήση κυλίνδρων αερίου), εν μέρει αιωρόπτερο, με πηδάλια ποδιού τα οποία χειρίζονται λεπίδες όπως του ελικοπτέρου.»
Σύμφωνα με πληροφορίες, ο Φροστ πραγματοποίησε πτήση στο Σόντερσφουτ, πιθανώς χρησιμοποιώντας αυτές τις τεχνικές, στις ή περίπου στις 24 Σεπτεμβρίου 1896. Παρατηρητές ανέφεραν πως η μηχανή πέταξε για περίπου 500 μέτρα προτού καταπέσει σε θάμνους ξεπερνώντας την απόσταση που πραγματοποίησαν οι αδελφοί Ράιτ στην πρώτη τους πτήση, στην οποία δεν υπήρχε κάθετη απογείωση. Τη διάρκεια της νύχτας σημειώθηκε καταιγίδα η οποία κατέστρεψε και διασκόρπισε τμήματα της ιπτάμενης μηχανής.
Προς ατυχία του Φροστ, το συμβάν αν και είχε θεατές, δεν καταγράφηκε εκτός από τοπικής κλίμακας απομνημονεύματα. Αν και ο Φροστ δεν ήταν εύπορος, κατέθεσε αίτηση για δίπλωμα ευρεσιτεχνίας το οποίο έγινε αποδεκτό και καταχωρήθηκε στο Λονδίνο στις 25 Οκτωβρίου 1894 με αριθμό 1894-20431. Ωστόσο μιας και δε διέθετε πόρους για την πληρωμή της ανανέωσης, έδωσε τη δυνατότητα στην ευρεσιτεχνία να χάσει την ισχύ της τέσσερα χρόνια αργότερα. Πέθανε χωρίς χρήματα ή αναγνώριση το 1935.
Βιβλιογραφία
Κατηγορία:Άγγλοι μηχανικοί Κατηγορία:Πρωτοπόροι της αεροπορίας
Χάραδρος Αρκαδίας
Αξιοθέατα του χωριού αποτελούν το κτίριο του σχολείου που χτίστηκε το 1927 και η βρύση Βαρικό του 1937, την οποία σκιάζουν δύο πανύψηλα πλατάνια. Στον οικισμό λειτουργούσε ελαιοτριβείο μέχρι το 1999.
Παραπομπές
Κατηγορία:Χωριά του νομού Αρκαδίας Κατηγορία:Δήμος Βόρειας Κυνουρίας Κατηγορία:Χωριά του Πάρνωνα
Ψεκασμός από αέρος
Ο ψεκασμός από αέρος ή αεροψεκασμός είναι μια τεχνική που διασπείρει ουσίες στην ατμόσφαιρα οι οποίες είναι είτε σε μορφή σκόνης είτε αερίου είτε σταγονιδίων. Ο αεροψεκασμός χρησιμοποιείται στη γεωργία για την προστασία ή τη βελτίωση των καλλιεργειών και σε τέτοιες περιπτώσεις ο τελικός αποδέκτης του αεροψεκασμού είναι το έδαφος. Σε άλλες περιπτώσεις ένας αεροψεκασμός μπορεί να έχει στόχο την ίδια την ατμόσφαιρα, όταν για παράδειγμα είναι επιθυμητό να συμπυκνώνονται τα σύννεφα για παραγωγή τεχνητής βροχής. Στον ψεκασμό από αέρος η ουσία διαχέεται από κάποια ιπτάμενη μηχανή, συνήθως αεροπλάνο ή ελικόπτερο, που είναι κατάλληλα εξοπλισμένο.
Η πρακτική του ψεκασμού από αέρος έχει τροφοδοτήσει και μια θεωρία συνωμοσίας, τους λεγόμενους «αεροψεκασμούς».
Κατηγορία:Γεωργία (δραστηριότητα)
Βαλεντίνα Μονέττα
Η Βαλεντίνα Μονέττα (Valentina Monetta, Άγιος Μαρίνος, 1 Μαρτίου 1975) είναι τραγουδίστρια από τον Άγιο Μαρίνο. Έχει χαρακτηριστεί ως Βασίλισσα της Eurovision διότι ειναι η μόνη γυναίκα που κατάφερε να εκπροσωπήσει τη χώρα της 3 φορές συνεχόμενα (2012, 2013, 2014) και 4 φορές συνολικά (συμπεριλαμβανομένης και της πιο πρόσφατης συμμετοχής της το 2017). Το 2014 εκπροσώπησε για πρώτη φορά τον Άγιο Μαρίνο στον τελικό, ερμηνεύοντας το τραγούδι Maybe (Forse), καταλαμβάνοντας την 24η θέση.
Πρώτα χρόνια
Γεννήθηκε το 1975 και ξεκίνησε την καριέρα της σε ηλικία 20 ετών τραγουδώντας σε διάφορα συγκροτήματα.
Παρουσία στην Eurovision
Η συμμετοχή της στο διαγωνισμό τραγουδιού της Eurovision το 2012 ανακοινώθηκε αρχικά με τον τίτλο τραγουδιού "Facebook Uh, Oh, Oh"' Όμως στη συνέχεια το τραγούδι τροποποιήθηκε, ώστε, σύμφωνα με τους κανονισμούς της Eurovision, να μην περιέχονται εμπορικά μηνύματα. Ο νέος τίτλος του τραγουδιού ήταν "The Social Network Song (OH OH – Uh - OH OH)" και οι στίχοι διατηρήθηκαν εξ ολοκλήρου, με εξαίρεση τις κατά λέξη αναφορές στο Facebook. Η Μονέττα τραγούδησε στον πρώτο ημιτελικό αλλά δεν προκρίθηκε στον τελικό. Όμως, κατατάχθηκε στην 14η θέση με 31 βαθμούς, καθιστώντας τη συμμετοχή του 2012 ως την καλύτερη για τον Άγιο Μαρίνο στην ιστορία του διαγωνισμού της Eurovision.
Το 2013 εκπροσώπησε ξανά τη χώρα της στο διαγωνισμό με το τραγούδι "Crisalide (Vola)", μια σύνθεση του Ραλφ Σίγκελ σε στίχους του Μάουρο Μπαλέστρι. Τραγούδησε στον δεύτερο ημιτελικό στις 16 Μαΐου 2013 συγκεντρώνοντας 47 βαθμούς (11η θέση) και αποτυγχάνοντας ξανά να προκριθεί στον μεγάλο τελικό.
Την επόμενη χρονιά (2014) κατάφερε να προκριθεί στον τελικό με το τραγούδι Maybe (Forse), καταλαμβάνοντας την 24η θέση.
Στις 12 Μαρτίου 2017 επιβεβαιώθηκε η 4η συμμετοχή της Μονέττα στον διαγωνισμό τραγουδιού της Eurovision, εκπροσωπώντας τον Άγιο Μαρίνο με το τραγούδι "Spirit of the Night", σε ένα ντουέτο με τον Αμερικανό τραγουδιστή Τζίμι Γουίλσον. Το τραγούδι κατατάχθηκε τελευταίο στον δεύτερο ημιτελικό με 1 βαθμό.
Παραπομπές
Κατηγορία:Τραγουδίστριες από τον Άγιο Μαρίνο Κατηγορία:Μουσική στον Άγιο Μαρίνο Κατηγορία:Συμμετέχοντες στη Eurovision Κατηγορία:Διαγωνισμός Τραγουδιού Eurovision 2012 Κατηγορία:Διαγωνισμός Τραγουδιού Eurovision 2014 Κατηγορία:Διαγωνισμός Τραγουδιού Eurovision 2013 Κατηγορία:Διαγωνισμός Τραγουδιού Eurovision 2017 Κατηγορία:Συμμετέχοντες στο διαγωνισμό τραγουδιού Eurovision με τον Άγιο Μαρίνο
Γκιουλφέμ Χατούν
Η Γκιουλφέμ Χατούν (Οθ. τούρκικα: گلفام خاتون) (τούρκικα: Gülfem Hatun, 1497 - 1562) ήταν η δεύτερη σύζυγος του Σουλτάνου Σουλεϊμάν Α' του Μεγαλοπρεπή και μητέρα του Ηγεμόνα Μουράτ.
Ο πλήρης τίτλος ήταν: Devletlu İsmetlu Gülfem Hatun Aliyyetü'ş-Şân Hazretleri
Βιογραφία
Γεννήθηκε το 1497. Ήταν ή από τη Σικελία ή από την Πολωνία. Ήταν πιθανότατα να ήταν μία Ιταλίδα παλλακίδα. Το όνομά της σημαίνει "σαν τριαντάφυλλο". Μπήκε στο χαρέμι ​​περίπου το 1511 και γέννησε ένα γιο, τον Ηγεμόνα Μουράτ το 1519.Ο Ηγεμόνας Μουράτ πέθανε από ευλογιά στις 12 Οκτωβρίου του 1521,το έτος που γεννήθηκε ο γιος της Χασεκί Χουρέμ Σουλτάν,ο Ηγεμόνας Μεχμέτ. Η Γκιουλφέμ στραγγαλίστηκε το 1562 από τη διαταγή του Σουλεϊμάν σε ηλικία 65 ετών. Είχε ένα τζαμί που χτίστηκε στη Σκούταρι για λογαριασμό της.
Γκιουλφέμ Χατούν Τζαμί
Το 1543 η Γκιουλφέμ, άρχισε να χτίζει ένα τζαμί με ξύλινο σκελετό, γνωστό σήμερα ως «Γκιουλφέμ Χατούν Τζαμί» στην Γκιουλφέμ Χατούν γειτονιά, στη συνοικία Σκούταρι στην Κωνσταντινούπολη. Η κατασκευή του ολοκληρώθηκε μετά το θάνατό της το 1561 ή το 1562 και θάφτηκε εκεί. Υπάρχουν μεντρεσές, τάφος και οθωμανικά δημοτικά σχολεία δίπλα στο Γκιουλφέμ Χατούν Τζαμί.
Αυτό το συγκρότημα κάηκε σε μια πυρκαγιά το 1850, μαζί με όλη τη γειτονιά.Εννέα χρόνια μετά την πυρκαγιά το τζαμί και τα δημοτικά σχολεία αποκαταστάθηκαν από το δημόσιο το 1868-1869. Αλλά ο μεντρεσές και ο τάφος δεν αποκαταστάθηκαν. Έτσι το μνήμα της Γκιουλφέμ Χατούν κατεδαφίστηκε και μόνο ο τάφος της έφθασε στις ημέρες μας. Είχε ως στόχο τη χρήση από τις γυναίκες και άνοιξε για τους άνδρες τα τελευταία χρόνια.
Μύθος σχετικά με τον θάνατο της Γκιουλφέμ Χατούν
Σύμφωνα με το θρύλο, η Γκιουλφέμ επιθυμούσε να χτίσει ένα τζαμί στο Σκούταρι, ωστόσο δεν είχε αρκετά χρήματα για να ολοκληρώσει το τζαμί και πήρε δάνειο από μερικές άλλες γυναίκες στο χαρέμι. Πολλές από τις παλλακίδες αρνήθηκαν επειδή τη ζήλευαν που ήταν κοντά στο Σουλτάνο, μόνο μία γυναίκα που εκμεταλλεύτηκε την αδυναμία της, της είπε ότι θα της δώσει τα χρήματα αν της επιτρέψει να πάει αυτή στο Σουλτάνο, αντί η Γκιουλφέμ.
Η Γκιουλφέμ αποδέχθηκε την προσφορά της και της επέτρεψε να πάει στο σουλτάνο. Αυτό εξόργισε τον Σουλεϊμάν και διέταξε τους φρουρούς του να εκτελέσουν την Γκιουλφέμ Χατούν, επειδή της ζήτησε να μοιραστούν το κρεβάτι του και αυτή αρνήθηκε. Το επόμενο πρωί το πτώμα μιας γυναίκας, της Γκιουλφέμ Χατούν έφυγε από το παλάτι. Στη συνέχεια ο Σουλεϊμάν ολοκλήρωσε την κατασκευή του τζαμιού το οποίο αυτή είχε αρχίσει.
Mafia (βιντεοπαιχνίδι)
To Mafia (προφέρεται Μάφια) ή Mafia: The City Of Lost Heaven είναι ένα βιντεοπαιχνίδι δράσης-περιπέτειας του 2002 που αναπτύχθηκε από την Illusion Softworks και δημοσιεύτηκε από την Gathering of Developers. Το παιχνίδι κυκλοφόρησε για τα Microsoft Windows τον Αύγουστο του 2002 και αργότερα μεταφέρθηκε στις κονσόλες PlayStation 2 και Xbox το 2004 στη Βόρεια Αμερική και την Ευρώπη. Το παιχνίδι παρουσιάζει την άνοδο και την πτώση του Τόμυ Άντζελο, ενός φανταστικού μαφιόζου στη δεκαετία του 1930.
Το Mafia έλαβε θετικές κριτικές για την έκδοση των Windows, με επικριτές να επαινoύν το παιχνίδι για την ιστορία και το ρεαλισμό της, ενώ οι εκδόσεις των PlayStation 2 και Xbox του παιχνιδιού έλαβαν ανάμεικτα σχόλια. Μια συνέχεια, το Mafia II από την 2K Czech, κυκλοφόρησε στις 23 Αυγούστου 2010 και ένα τρίτο παιχνίδι με τίτλο Mafia III από την Hangar 13 κυκλοφόρησε στις 7 Οκτωβρίου 2016. Στις 25 Σεπτεμβρίου του 2020, ξανά απο την Hangar 13 κυκλοφόρησε η αναδημιουργία του παιχνιδιού του 2002, με τίτλο Mafia: Definitive Edition.
Παιχνίδι
Η ιστορία του Mafia αποτελείται από οδήγηση, κυρίως εύκολη διάσχιση της πόλης μεταξύ των διαφόρων τοποθεσιών, καθώς και καταδιώξεις. Το υπόλοιπο του παιχνιδιού βασίζεται στην πλοήγηση με τα πόδια με μία κάμερα τρίτου προσώπου - όλα αλληλοσυνδεδεμένα με σκηνές κοψιμάτων (cutscenes). Εκτός από την πόλη και την ύπαιθρο, περιλαμβάνονται λεπτομερείς εσωτερικοί χώροι όπως το αεροδρόμιο της πόλης, ένα μουσείο, μια εκκλησία, ένα ξενοδοχείο, μια εγκαταλελειμμένη φυλακή, τα εστιατόρια και το μπαρ του Δον Σαλιέρι. Οι αλλαγές καιρού και οι κύκλοι ημέρας / νύχτας είναι σε χρήση, αν και σε αντίθεση με τις αποστολές του Grand Theft Auto πραγματοποιούνται σε καθορισμένο χρόνο και ο καιρός είναι σταθερός κατά τη διάρκεια του επιπέδου.
51 κλασικά αμερικανικά αυτοκίνητα γύρω από την πόλη μπορούν να οδηγηθούν, ενώ 19 αυτοκίνητα μπόνους (5 από τα οποία είναι αγωνιστικά μοντέλα) μπορούν να ξεκλειδωθούν μετά το κύριο gameplay και το ξεκίνημα ενός νέου παιχνιδιού. Τα αυτοκίνητα εισάγονται περιοδικά - στην αρχή του παιχνιδιού, τα μοντέλα της δεκαετίας του 1920 οδηγούνται στους δρόμους της πόλης, ενώ τα μοντέλα του 1930 αρχίζουν να εμφανίζονται σε μεταγενέστερα στάδια του παιχνιδιού. Όλα τα οχήματα βασίζονται σε αυτοκίνητα του πραγματικού κόσμου από την εποχή, αν και μετονομάζονται και επανασχεδιάζονται λόγω προβλημάτων πνευματικής ιδιοκτησίας.
Οι αστυνομικοί γράφουν πρόστιμο στους παίκτες για μικρά αδικήματα όπως η υπέρβαση ταχύτητας ή το κόκκινο φανάρι, και τα τροχαία ατυχήματα προκαλούν σωματική βλάβη στον οδηγό (παίκτη). Ενώ είναι διαθέσιμες και άλλες μορφές μεταφοράς, όπως τα τραμ και ο ηλεκτρικός, είναι μόνο για επιβίβαση και δεν μπορούν να οδηγηθούν από τον παίκτη.
Το Μafia είναι γνωστό για τη συνολική ρεαλιστική ζημιά σε σχεδόν όλα τα οχήματα, ακόμη και στο ότι γίνεται χρήση της παραμόρφωσης τους σε πραγματικό χρόνο σε σύγκριση με τα οχήματα άλλων παιχνιδιών που χρησιμοποίησαν προκατασκευασμένα μοντέλα ζημιών. Τα μικρότερα και τα ασθενέστερα οχήματα χαλάνε πολύ πιο γρήγορα πριν τελικά εκραγούν από ότι τα μεγάλα τεθωρακισμένα οχήματα. Περισσότερος ρεαλισμός προστίθεται εδώ σε σύγκριση με άλλα παιχνίδια του ίδιου είδους, όπως η ικανότητα να τρυπηθεί η δεξαμενή καυσίμου, να υπερθερμανθεί ο κινητήρας και η ικανότητα να σπάσουν τα γρανάζια μετάδοσης. Πολλά εξωτερικά εξαρτήματα (όπως παράθυρα, ελαστικά, προβολείς και προφυλακτήρες) μπορούν να σπάσουν από τα περισσότερα οχήματα με φυσικά μέσα όπως η σύγκρουση, το χτύπημα με όπλα (γροθιές, ρόπαλο του μπέιζμπολ) καθώς και με την χρήση όπλων σε αυτά.
Ολοκληρώνοντας την κύρια πλοκή ξεκλειδώνεται η λειτουργία "Freeride Extreme", η οποία είναι ουσιαστικά η ίδια με την Freeride, αλλά με το πρόσθετο πλεονέκτημα των αλμάτων (stunt jumbs), των παράπλευρων αποστολών (side quests) και της έλλειψης αστυνομικών περιπολιών. Οι παράπλευρες αποστολές σε αυτόν τον τρόπο κυμαίνονται από το ασήμαντο, όπως η μεταφορά πακέτων ή η δολοφονία γκάνγκστερ, μέχρι τις ακραίες και μερικές φορές εξωφρενικές, όπως η εκδίωξη ενός εξωγήινου διαστημοπλοίου ή η οδήγηση ενός φορτηγού με εκρηκτική καύση σε μια ορισμένη ταχύτητα.
Νόμος και τάξη
Το αστυνομικό τμήμα στο Lost Heaven υποστηρίζει τους διάφορους νόμους που έχουν τεθεί. Όταν οι νόμοι αυτοί σπάσουν ενόψει της αστυνομίας, θα απαντήσουν σταματώντας τον παίκτη για αδικήματα που μπορεί να είναι «μικρά» ή «σοβαρά». Μικρά αδικήματα (όπως η υπέρβαση ταχύτητας σε ένα όχημα ή το κόκκινο φως) θα καταλήξουν στο να επιβληθεί πρόστιμο (- $ 1.000 στην λειτουργία Freeride, καμία χρηματική αξία στην λειτουργία της κύριας πλοκής) και σοβαρά αδικήματα (όπως σωματική επίθεση ή ορατή προβολή ενός όπλου) μπορεί να οδηγήσει στη σύλληψη του παίκτη για το πρώτο αδίκημα ή σε ένα ανθρωποκυνηγητό μέχρι θανάτου απο την αστυνομία. Μια σειρά τεσσάρων διαδοχικών μικρών αδικημάτων χαρακτηρίζεται ως "σοβαρό" αδίκημα. Η αστυνομική δύναμη αυξάνεται με τη σοβαρότητα της παραβίασης του νόμου από τον παίκτη σε σημείο όπου η αστυνομία, τώρα καλά οπλισμένη, σχηματίζει αποκλεισμούς με λωρίδες ακίδων ελαστικών, προσπαθώντας να σταματήσουν τον παίκτη ενώ πυροβολούν πίσω από τα αυτοκίνητά τους.
Ορισμένες πράξεις που θα προσελκύσουν την προσοχή της αστυνομίας στην πραγματική ζωή δεν συμπεριλαμβάνονται στο παιχνίδι, όπως η οδήγηση στο πεζοδρόμιο ή στην λανθασμένη πλευρά του δρόμου. Το AI της αστυνομίας δεν αναγνωρίζει τις παραβιάσεις αυτές. Στο freeride, η αστυνομία θα αγνοήσει τις βίαιες ενέργειες εναντίον του παίκτη. Ορισμένοι οδηγοί του παιχνιδιού θα αντισταθούν με βία, εάν ο παίκτης προσπαθήσει να τους κλέψει τα αυτοκίνητα. Το AI αυτών των αυτοκινητιστών δεν κάνει διάκριση μεταξύ του παίκτη και των αστυνομικών σε ενεργό επιδίωξη, και οι οδηγοί θα επιτεθούν στην αστυνομία εάν είναι πιο κοντά από τον παίκτη. Η αστυνομία δεν θα λάβει αμυντική δράση εναντίον του αυτοκινητιστή και, αν ο παίκτης παραμείνει μακριά σε απόσταση, θα σκοτωθεί ο αστυνομικός τελικά από τον αυτοκινητιστή.
Ιστορία
Μεγάλο μέρος του σχεδιασμού της πόλης, συμπεριλαμβανομένων των αρχιτεκτονικών στυλ, των δημόσιων συγκοινωνιών και των ορόσημων, εμπνέονται από τις πραγματικές αμερικανικές πόλεις της περιόδου, όπως η Νέα Υόρκη, το Σικάγο και το Λος Άντζελες. Το συνολικό μέγεθος της πόλης περιλαμβάνει περίπου 12 τετραγωνικά χιλιόμετρα.
Πλοκή
Το 1932, ο Τόμυ εμπλέκεται σε επιθέσεις εναντίον των οικογενειών του Μορέλο για τον Σαλιέρι και τον Κονσιλιέρι του, Φρανκ Κολέτι. Ταυτόχρονα, αναπτύσσει μια σχέση με τη Σάρα, κόρη του μπάρμαν του Σαλιέρι, Λουίτζι. Η σχέση του με τη Σάρα αφήνει τον εαυτό του να αμφισβητεί την ηθική του όταν διατάσσεται να εξαλείψει μία πληροφοριοδότη που ονομάζεται Μισέλ κατά τη διάρκεια επιδρομής σε ένα απο τα πορνεία του Μορέλο. Μαθαίνοντας ότι είναι φίλη της Σάρας, που απλά χρειαζόταν χρήματα για να πληρώσει για την ιατρική περίθαλψη του αδελφού της, ο Τόμυ εναντιώνεται στις εντολές του και συμβουλεύει τη Μισέλ να φύγει από την πόλη, καλύπτοντας τις ενέργειές του από τον Σαλιέρι. Ένα χρόνο αργότερα, ο Σαλιέρι διατάσσει ένα χτύπημα στον Φρανκ, μετά από μια ενέδρα σε μια παράνομη επιχείρηση παραγωγής ποτού, αφού βρέθηκε ότι παρέχει στις αρχές (FBI και τοπική αστυνομία) πληροφορίες σχετικά με τις δραστηριότητες των εσόδων από παράνομες δραστηριότητες της οικογένειας. Ο Τόμυ συμφωνεί με την εντολή, αλλά διαπιστώνει ότι ο Φρανκ ήταν αναγκασμένος να το κάνει για να προστατεύσει την οικογένειά του. Ο Τόμυ του επιτρέπει να φύγει για την Ευρώπη μαζί με την οικογένειά του, καλύπτοντας τις ενέργειές του από το αφεντικό του πάλι, προτού ανακτήσει τα στοιχεία εναντίον του Σαλιέρι. Ο Τόμυ παντρεύεται τελικά τη Σάρα, με το ζευγάρι να αποκτά μια κόρη λίγους μήνες αργότερα.
Το 1935, ο Σαλιέρι κηρύσσει ανοιχτό πόλεμο στην οικογένεια Μορέλο, αφού ο αρχηγός τους, Δον Μορέλο, καλεί ένα χτύπημα στον αντίπαλό του (Σαλιέρι) ενώ αυτός επισκέπτεται το αγαπημένο του εστιατόριο. Ο Τόμυ, ο οποίος αποτρέπει τη δολοφονία και σκοτώνει τον σωματοφύλακα του Σαλιέρι για την προδοσία του έναντι του αφεντικού του, βοηθά στην αποδυνάμωση της οικογένειας Μορέλο εξαλείφοντας έναν διεφθαρμένο αστικό σύμβουλο που τον υποστηρίζει και δολοφονώντας τον αδελφό του Μορέλο μετά από αρκετές αποτυχημένες προσπάθειες. Τελικά, ο Τόμυ, ο Πόλυ και ο Σαμ, προχωρούν κατά του Μορέλο και τον σκοτώνουν αφού τον κυνηγούν στην ύπαιθρο. Μέχρι το 1938, ο Σαλιέρι έχει τον πλήρη έλεγχο των μαγαζιών και των εδαφών της πόλης. Γίνοντας φιλόδοξος με τον καιρό, ο Πόλυ ζητά από τον Τόμυ και τον Σαμ να τον βοηθήσουν να ληστέψει μια τράπεζα, ενάντια στην άδεια του Σαλιέρι. Και οι δύο άνδρες αρνούνται. Όταν ο Τόμυ και ο Πόλυ κλέβουν κιβώτια από εισαγόμενα πούρα μετά απο εντολή του Σαλιέρι, βρήσκουν μια μάζα διαμαντιών ανάμεσα στο φορτίο. Ο Σαλιέρι, ύποπτα, έρχεται για να ελέγξει το φορτίο και στέλνει το ζευγάρι μακριά, ο Τόμυ αλλάζει γνώμη και συμφωνεί με την ληστεία του Πόλυ, χωρίς τη βοήθεια του Σαμ.
Αν και η ληστεία της τράπεζας πέτυχε, ο Πόλυ δολοφονείται την επόμενη μέρα όταν ο Τόμυ πηγαίνει να παραλάβει το μερίδιό του από τα κλεμμένα χρήματα που ήταν κρυμένα σπίτι του Πόλυ. Όταν πηγαίνει να συναντήσει τον Σαμ στη γκαλερί τέχνης της πόλης για να συζητήσει για το θάνατο του Πόλυ, ο Τόμυ μαθαίνει από αυτόν ότι ο Σαλιέρι τον διέταξε να εκτελέσει και τους δύο άντρες για τη διεξαγωγή της ληστείας πίσω από την πλάτη του. Ο Σαμ αποκαλύπτει επίσης ότι ο Σαλιέρι εξοργίστηκε με την αποτυχία του Τόμυ να σκοτώσει τη Μισέλ και τον Φρανκ, αναγκάζοντάς τον να προσλάβει άλλους για να σκοτώσει τους δύο όπως και το ότι γνώριζε για τα διαμάντια που ο Σαλιέρι τους έκρυψε, λέγοντάς του πως ο Σαλιέρι το κρατούσε κρυφό μέχρι να μπορέσει να τα πουλήσει. Αν και ο Τόμυ σκοτώνει τον Σαμ για εκδίκηση για τη δολοφονία του Πόλυ του Φρανκ και της Μισέλ, αναγκάζεται να εγκαταλείψει την πόλη με την οικογένειά του για να ξεφύγει από τους πρώην συμμάχους του. Λίγους μήνες αργότερα, ο Τόμυ επιστρέφει στο Λοστ Χέβεν (Lost Heaven) για να κανονίσει μια συμφωνία με τον Ντετέκτιβ Νόρμαν, προσφέροντας στοιχεία ενάντια στις εγκληματικές πράξεις της οικογένειας Σαλιέρι σε αντάλλαγμα με προστασία για τον εαυτό του και την οικογένειά του. Ο Νόρμαν συμφωνεί και οι επακόλουθες έρευνες οδηγούν στο να καταδικαστεί για αρκετά χρόνια το μεγαλύτερο μέρος της οικογένειας Σαλιέρι - ο ίδιος ο Σαλιέρι φυλακίζεται με ισόβια. Ο Τόμυ μεταφέρεται απο το FBI σε τοποθεσία προσταασίας μαρτύρων με την οικογένειά του στο Έμπαϊρ Μπέι (Empire Bay) και απολαμβάνει μια καλή ζωή, μέχρι που δύο άνδρες (κύριοι χαρακτήρες του Mafia II) τον εντοπίζουν και τον δολοφονούν για λογαριασμό του Σαλιέρι το 1951. Καθώς αποχωρούν, ο Τόμυ, ως επίλογο, εκφράζει την στεναχώρια του για το πώς αυτός και οι φίλοι του ήθελαν μόνο την καλή ζωή, αλλά κατέληξαν με το τίποτα.
Ανάπτυξη
Το παιχνίδι ήταν σε εξέλιξη από το τέλος του 1998. Είχε κωδικό όνομα Gangster και αρχικά προοριζόταν να είναι ένα παιχνίδι οδήγησης παρόμοιο με το Driver. Μία λειτουργία πολλαπλών παικτών (Multiplayer) σχεδιάστηκε και ανακοινώθηκε κατά τη διάρκεια της ανάπτυξης, αλλά τελικά αφαιρέθηκε στην τελική έκδοση. Η ημερομηνία κυκλοφορίας προγραμματίστηκε για το 2000. Η Illusion Softworks χρησιμοποίησε αρχικά το engine που χρησιμοποιήθηκε στο Hidden and Dangerous αλλά αντικαταστάθηκε με το engine LS3D καθώς το προηγούμενο δεν πληρούσε τις απαιτήσεις του προγραμματιστή. Λόγω της αλλαγής του engine, το παιχνίδι κυκλοφόρησε δύο χρόνια αργότερα από ό, τι είχε προγραμματιστεί.
Το Mafia μεταφέρθηκε στο PlayStation 2 και το Xbox το 2004. Η Illusion δεν συμμετείχε στη μεταφορά του παιχνιδιού. Ορισμένα από τα χαρακτηριστικά της έκδοσης του υπολογιστή δεν υπάρχουν στη στην έκδοση κονσόλας, όπως αστυνομικές περιπολίες γύρω από την πόλη στο Free Ride και ορισμένες πτυχές του ρεαλισμού και των γραφικών του παιχνιδιού.
Αναδημιουργία
Μια ελεύθερη απο άποψη DRM επανέκδοση του Mafia απελευθερώθηκε στο GOG.com το 2017 μετά τη διακοπή της από το Steam το 2012. Η απελευθέρωση του στο GOG είναι ουσιαστικά αμετάβλητη από το αρχικό παιχνίδι, αν και λείπει το soundtrack λόγω προβλημάτων αδειοδότησης.
Αποδοχή
Σύμφωνα με την Take-Two Interactive, το Mafia είχε πουλήσει 2 εκατομμύρια αντίτυπα μέχρι τις 12 Μαρτίου 2008. Η έκδοση του ηλεκτρονικού υπολογιστή έλαβε βραβείο "Silver" πωλήσεων από τον ELSPA, ένδειξη πωλήσεων τουλάχιστον 100.000 αντιτύπων στο Ηνωμένο Βασίλειο και πιστοποιητικό "Gold" από την Verband der Unterhaltungssoftware Deutschland (VUD), για πωλήσεις τουλάχιστον 100.000 αντιτύπων σε όλη τη Γερμανία, την Αυστρία και την Ελβετία.
Σειρά
Μια συνέχεια, το Mafia II, ανακοινώθηκε στις 22 Αυγούστου 2007. Το παιχνίδι κυκλοφόρησε για τα Microsoft Windows, το PlayStation 3 και το Xbox 360 στις 24 Αυγούστου 2010.
Η τρίτη προσθήκη της σειράς, το Mafia III, ανακοινώθηκε στις 28 Ιουλίου 2015 και απελευθερώθηκε στις 7 Οκτωβρίου 2016.
Στις 25 Σεπτεμβρίου του 2020 απελευθερώθηκε η τέταρτη προσθήκη της κύριας σειράς με τίτλο Mafia: Definitive Edition. Αναπτύχθηκε από την Hangar 13 και δημοσιεύτηκε από την 2K Games. Το συγκεκριμένο παιχνίδι είναι αναδημιουργία (remake) του βιντεοπαιχνιδιού του 2002.
Παραπομπές
Κατηγορία:Βιντεοπαιχνίδια του Xbox Κατηγορία:Βιντεοπαιχνίδια των Windows Κατηγορία:Βιντεοπαιχνίδια τοποθετημένα στις ΗΠΑ Κατηγορία:Βιντεοπαιχνίδια τοποθετημένα στα 1930s Κατηγορία:Βιντεοπαιχνίδια ανεπτυγμένα στην Τσεχία Κατηγορία:Βιντεοπαιχνίδια της Take Two Interactive Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια ανοικτού κόσμου Κατηγορία:Βιντεοπαιχνίδια δράσης περιπέτειας Κατηγορία:Βιντεοπαιχνίδια του 2002 Κατηγορία:Σελίδες που περιέχουν συνδέσμους για περιεχόμενο μόνο με συνδρομή
Λίντα Εβαντζελίστα
Η Λίντα Εβαντζελίστα (αγγλικά: Linda Evangelista, 10 Μαΐου 1965) είναι Καναδή μοντέλο και ένα από τα κορυφαία μοντέλα της δεκαετίας του 1990. Θεωρείται ως ένα από τα πιο επιτυχημένα μοντέλα όλων των εποχών και έχει γίνει εξώφυλλο σε πάνω από 700 περιοδικά. Η Εβαντζελίστα είναι γνωστή ως η μακροχρόνια «μούσα» του φωτογράφου Στίβεν Μέισελ, καθώς και για τη φράση «Δεν ξυπνάω για λιγότερα από 10.000 δολάρια την ημέρα». Έχει το ρεκόρ για τις πολλαπλές εμφανίσεις της στο εξώφυλλο της Vogue Italia, οι οποίες φωτογραφήθηκαν από τον Μέισελ.
Η καριέρα της στο μόντελινγκ ξεκίνησε το 1984, όταν υπέγραψε με την Elite Model Management αφού μετακόμισε από την γενέτειρα της στον Καναδά στην Νέα Υόρκη. Μετά από πρόταση του φωτογράφου Πίτερ Λίντμπεργκ, η Εβαντζελίστα έκοψε τα μαλλιά της το 1988. Το κούρεμα, με το παρατσούκλι "The Linda", όχι μόνο προκάλεσε πολλά εξώφυλλα σε όλο τον κόσμο, αλλά ωφέλησε επίσης την καριέρα της και βοήθησε να τεθεί η εποχή του supermodel. Χαρακτηρίστηκε ως ο «χαμαιλέοντας » της βιομηχανίας της μόδας και ως βασική μεταξύ των πέντε σούπερμοντελ, η Εβαντζελίστα ήταν μια από τις πιο διάσημες γυναίκες του κόσμου κατά τα τέλη της δεκαετίας του '80 και καθ 'όλη τη δεκαετία του '90. Σε αντίθεση με τους συναδέλφους της, επέλεξε να μην ασχοληθεί σε άλλες επιχειρήσεις εκτός του μόντελινγκ. Αποσύρθηκε από την καριέρα της το 1998 και επέστρεψε τρία χρόνια αργότερα, αυτή τη φορά δουλεύοντας μόνο σποραδικά. Τα επιτεύγματά της ως μοντέλο οδήγησαν στην απόφαση να ψηφιστεί ως το "The Greatest Supermodel όλων των εποχών" από τους θεατές της τηλεοπτικής εκπομπής Fashion File το 2008.
Παραπομπές
Κατηγορία:Καναδοί μοντέλα
Μισέλ Μπρεάλ
Ο Μισέλ Μπρεάλ (γαλλικά: Michel Jules Alfred Bréal) (26 Μαρτίου 1832 – 25 Νοεμβρίου 1915), Γάλλος φιλόλογος, γεννήθηκε στο Λαντάου του Ρηνικού Παλατινάτου. Συχνά αναγνωρίζεται ως ιδρυτής της σύγχρονης σημασιολογίας.
Ζωή και καριέρα
Αφού σπούδασε στο Wissembourg, το Metz και το Παρίσι, μπήκε στην École Normale Supérieure το 1852. Το 1857 πήγε στο Βερολίνο, όπου σπούδασε σανσκριτικά κοντά στον Φραντς Μποπ και τον Άλμπρεχτ Βέμπερ. Κατά την επιστροφή του στη Γαλλία έλαβε ένα ραντεβού στο τμήμα ανατολικών χειρογράφων στη Bibliothèque Impériale. Το 1864 έγινε καθηγητής συγκριτικής γραμματικής στο Collège de France, το 1875 μέλος της Académie des Inscriptions et Belles-lettres, το 1879 γενικός επιθεωρητής για την τριτοβάθμια εκπαίδευση μέχρι την κατάργηση του αξιώματος το 1888. Το 1890 έγινε διοικητής της Λεγεώνας της Τιμής. Παραιτήθηκε από την καρέκλα του το 1905 και πέθανε στο Παρίσι.
Έργα
Μεταξύ των έργων του, που ασχολούνται κυρίως με μυθολογικά και φιλολογικά θέματα, μπορούν να αναφερθούν:
Έγραψε επίσης φυλλάδια για την εκπαίδευση στη Γαλλία, τη διδασκαλία των αρχαίων γλωσσών και τη μεταρρύθμιση της γαλλικής ορθογραφίας. Το 1906 εξέδωσε το Pour mieux connaitre Homère.
Ο Michel Bréal μπορεί επίσης να πιστωθεί με την εφεύρεση του μαραθωνίου αγώνα. Έκανε την πρόταση να τεθεί αυτό το γεγονός στο πρόγραμμα των πρώτων σύγχρονων Ολυμπιακών Αγώνων στην Αθήνα το 1896 στον φίλο του Pierre de Coubertin. Η εκδήλωση ήταν για να τιμήσει τη μνήμη του Έλληνα στρατιώτη Φειδιππίδη που, σύμφωνα με αρκετούς θρύλους, έτρεξε από τη μάχη του Μαραθώνα είτε στην Αθήνα είτε στη Σπάρτη.
Εξωτερικοί σύνδεσμοι
Κατηγορία:Καθηγητές του Κολλεγίου της Γαλλίας Κατηγορία:Ταξιάρχες της Λεγεώνας της Τιμής Κατηγορία:Απόφοιτοι της École Normale Supérieure Κατηγορία:Γάλλοι φιλόλογοι
Αγροτικό Κόμμα (Ελλάδα)
Το Αγροτικό Κόμμα ήταν πολιτικό κόμμα στην Ελλάδα τις δεκαετίες του 1920 και του 1930.
Ιστορία
Στις εκλογές του 1932 το κόμμα κέρδισε 13 έδρες στην Βουλή. Έγινε η τέταρτη μεγαλύτερη παράταξη στην Βουλή των Ελλήνων μετά το Λαϊκό Κόμμα, το Κόμμα των Φιλελευθέρων και το Εθνικό Δημοκρατικό Κόμμα, αν και έχασε τις δύο έδρες στη Γερουσία.
Στις εκλογές του 1933 το κόμμα περιορίστηκε σε μία έδρα στη Βουλή και δεν διεκδίκησε άλλες εκλογές.
Παραπομπές
Κατηγορία:Αγροτικά κόμματα
Τοκελάου
Το Τοκελάου βρίσκεται στον νότιο Ειρηνικό και είναι εξαρτημένη περιοχή από τη Νέα Ζηλανδία από το 1926. Έχει έκταση 10 τετρ. χλμ. Το 1989 ο ΟΗΕ συνέταξε έκθεση σύμφωνα με την οποία προβλέπεται ότι το Τοκελάου θα εξαφανιστεί κάτω από τη θάλασσα τον 21ο αιώνα λόγω της αύξησης της στάθμης των υδάτων από την υπερθέρμανση του πλανήτη. Ο πληθυσμός είναι 1.499, με βάση την απογραφή του 2016 (κατατάσσεται 241η). Δεν υπάρχει καμία πρωτεύουσα καθώς κάθε ατόλη έχει το δικό της διοικητικό κέντρο. Το όνομα Τοκελάου σημαίνει «βόρειος άνεμος» στη γλώσσα της Πολυνησίας.
Ιστορία
Ο πρώτος Ευρωπαίος που πρωτοαντίκρισε το Ατάφου, σημερινή πρωτεύουσα, ήταν ο Τζον Μπάιρον τη δεκαετία του 1760.
Κυκλώνες
Το 2005 ένας κυκλώνας χτύπησε το Τοκελάου με αποτέλεσμα να χαθούν περιουσίες και καλλιέργειες.
Οικονομία
Σύμφωνα με την CIA το Τοκελάου αποτελεί τη μικρότερη οικονομία του κόσμου. Έχει ετήσια αγοραστική δύναμη περίπου 700 ευρώ.
Το Τοκελάου εξάγει 67.000 ευρώ σε γραμματόσημα, δομικά υλικά και καύσιμα προς την Νέα Ζηλανδία. Η Νέα Ζηλανδία, παρέχει δωρεάν ιατρικές και εκπαιδευτικές υπηρεσίες. Η τοπική βιομηχανία ασχολείται κυρίως με ξυλουργική, πλεκτά είδη χειροτεχνίας, γραμματόσημα και με την αλιεία.
Πολιτική
Διοικητής (αντιπρόσωπος της Βασίλισσας της Αγγλίας) είναι ο Ντον Χίγκινς από το 2022. Αρχηγός Κυβέρνησης είναι ο Αφέγκα Γκαουαλόφα από τον Μάρτιο του 2018 (υπάρχει εναλλασσόμενη παραμονή στο αξίωμα των τριών φυλάρχων του νησιού). Στο Τοκελάου δεν υπάρχουν πολιτικά κόμματα. Το νομοθετικό σώμα (Κοινοβούλιο του Τοκελάου ή Fono) απαρτίζεται από 20 έδρες (15 πριν το 2008), αντιπροσώπους των 3 ατολλών. Ο αρχηγός της κυβερνήσεως ονομάζεται Ulu, και κάθε χρόνο η προεδρία αλλάζει μεταξύ των faipule (ηγέτες) των 3 ατολών του Τοκελάου. Οι εκλογές γίνονται ανά τρία χρόνια.